دییگۆ سیمیۆنێ, راھێنەری ئارجانتینی یانەی ئاتلەتیکۆ مەدریدی ئیسپانیا, داوای لە بەرپرسانی یانەکەی کردووە بە ھەر شێوەیەک بێت, ڤیکتۆر ڤیتۆلۆ یاریسازێ سێڤییا بۆ ریزەکانیان بگوازنەوە.
رۆژنامەی وەرزشی "Marca"ـی ئیسپانیا بڵاویکردەوە, سیمیۆنێ راھێنەری ئاتلەتیکۆ مەدرید بە ئاست و تواناکانی ڤیتۆلۆی یاریساز و کاپتنی یانەی سێڤییا سەرسامە, بۆیە نامەیەکی ئاراستەی بەرپرسانی یانەکەی کردووە بە ھەر شێوەیەک بێت ئەو یاریزانە بۆ ریزەکانیان بگوازنەوە.
ڤیتۆلۆی ٢٥ ساڵ, دوو مانگ پێش ئێستا گرێبەستێکی رۆخی بلانکۆسی رەتکردۆتەوە, بۆیە بەرپرسانی ئەو یانەیە دەیانەوێت جارێکی دیکە ھەوڵ بۆ گواستنەوەی بدەن.